b'\n_START_ARTICLE_\nNoua Op\xc8\x9biune Istoric\xc4\x83\n_START_SECTION_\nAsocia\xc8\x9bia Fo\xc8\x99tilor De\xc8\x9binu\xc8\x9bi Politici \xc8\x99i Victime ale Represiunilor din Moldova\n_START_PARAGRAPH_\nAsocia\xc8\x9bia Fo\xc8\x99tilor De\xc8\x9binu\xc8\x9bi Politici \xc8\x99i Victime ale Represiunilor din Moldova (AFDP VRM) a fost constituit\xc4\x83 la 19 februarie 1992. Pre\xc8\x99edintele AFDP VRM a fost ales deputat \xc3\xaen primul Parlament al Republicii Moldova (1990\xe2\x80\x941994) Gheorghe Ghimpu. Partidul era exponentul al dreptei na\xc8\x9bional-cre\xc8\x99tine.\n_START_SECTION_\nAsocia\xc8\x9bia Victimelor Regimului Comunist de Ocupa\xc8\x9bie \xc8\x99i a Veteranilor de R\xc4\x83zboi ai Armatei Rom\xc3\xa2ne\n_START_PARAGRAPH_\nLa 9 ianuarie 1994 a fost \xc3\xaentemeiat\xc4\x83 Asocia\xc8\x9bia Victimelor Regimului Comunist de Ocupa\xc8\x9bie \xc8\x99i a Veteranilor de R\xc4\x83zboi ai Armatei Rom\xc3\xa2ne (AVRCO VRAR) prin fuziunea AFDP VRM cu doi forma\xc8\x9biuni social-politice \xe2\x80\x94 Asocia\xc8\x9bia Victimelor Represiunilor Comuniste (AVRC) \xc8\x99i Asocia\xc8\x9bia Fo\xc8\x99tilor De\xc8\x9binu\xc8\x9bi Politici \xc8\x99i a Participan\xc8\x9bilor la cel de-al doilea r\xc4\x83zboi mondial \xc3\xaen cadrul Armatei Rom\xc3\xa2ne (AFDP PDRMAR), constituite respectiv \xc3\xaen 1990 \xc8\x99i \xc3\xaen 1991.\n_START_SECTION_\nPartidul Na\xc8\x9bional Rom\xc3\xa2n\n_START_PARAGRAPH_\nLa Congresul al IV-lea a Asocia\xc8\x9biei Victimelor Regimului Comunist de Ocupa\xc8\x9bie \xc8\x99i a Veteranilor de R\xc4\x83zboi ai Armatei Rom\xc3\xa2ne din 11 iunie 2000 partidul a fost denumit Partidul Na\xc8\x9bional Rom\xc3\xa2n. Fiind succesorul de drept al AVRCO VRAR, PNR exprim\xc4\x83 \xc8\x99i ap\xc4\x83r\xc4\x83 interesele \xc8\x99i n\xc4\x83zuin\xc8\x9bele fo\xc8\x99tilor de\xc8\x9binu\xc8\x9bi politici \xc8\x99i deporta\xc8\x9bi, ale veteranilor de r\xc4\x83zboi ai armatei rom\xc3\xa2ne, ale urma\xc8\x99ilor acestora, precum \xc8\x99i ale altor cet\xc4\x83\xc8\x9beni ai Republicii Moldova. Astfel, PNR activeaz\xc4\x83 \xc3\xaen scopul redob\xc3\xaendirii drepturilor legitime ale persoanelor care au suferit \xc3\xaen timpul regimului comunist; "ap\xc4\x83r\xc4\x83rii demnit\xc4\x83\xc8\x9bii, drepturilor \xc8\x99i libert\xc4\x83\xc8\x9bilor democratice ale membrilor s\xc4\x83i \xc8\x99i ale tuturor cet\xc4\x83\xc8\x9benilor Republicii Moldova"._NEWLINE_Gheorghe Ghimpu, pre\xc8\x99edinte PNR, decedeaz\xc4\x83 la 13 noiembrie 2000, \xc3\xaen urma r\xc4\x83nilor suferite \xc3\xaentr-un accident rutier petrecut la 27 octombrie 2000, r\xc4\x83mas f\xc4\x83r\xc4\x83 elucidare._NEWLINE_Partidul Na\xc8\x9bional Rom\xc3\xa2n a participat, \xc3\xaempreun\xc4\x83 cu Partidul Na\xc8\x9bional Liberal (PNL), \xc3\xaen alegerile parlamentare din 5 aprilie 2009 pe lista Mi\xc8\x99c\xc4\x83rii Ac\xc8\x9biunea European\xc4\x83 (MAE). MAE nu a trecut pragul electoral, ob\xc8\x9bin\xc3\xaend 1.01% de voturi. \xc3\x8enaine de alegerile, la 2 februarie 2009, liderii celor trei forma\xc8\x9biuni politice, Vitalia Pavlicenco, pre\xc8\x99edintele PNL, Anatol Petrencu, pre\xc8\x99edintele MAE \xc8\x99i Vasile Dobrogeanu, pre\xc8\x99edinte interimar al PNR, au prezentat echipa guvernamental\xc4\x83 MAE-PNL-PNR (Guvernul din umbr\xc4\x83).\n_START_SECTION_\nNoua Op\xc8\x9biune Istoric\xc4\x83\n_START_PARAGRAPH_\nLa 30 martie 2013 a avut loc congresul al VIII-lea al Partidului Na\xc8\x9bional Rom\xc3\xa2n, care l-a ales pe Victor Alexeev \xc3\xaen func\xc8\x9bia de pre\xc8\x99edinte al partidului. Congresul a adoptat noua denumirea partidului \xe2\x80\x94 Noua Op\xc8\x9biune Istoric\xc4\x83 (NOI), Statutul \xc8\x99i Programul NOI. \xc3\x8en cadrul echipei vor activa persoane, care au fost parte din componen\xc8\x9ba ini\xc8\x9bial\xc4\x83 a partidului. Partidul va colabora cu partidele din comunit\xc4\x83\xc8\x9bile europene, \xc3\xaen special cu Partidul Sociali\xc8\x99tilor Europeni \xc8\x99i Interna\xc8\x9bionala Socialist\xc4\x83._NEWLINE_La r\xc3\xa2ndul s\xc4\x83u, fosta conducere PNR a exprimat indignarea \xc3\xaen leg\xc4\x83tur\xc4\x83 cu faptul c\xc4\x83 Ministerul Justi\xc8\x9biei a \xc3\xaenregistrat noul statut, noua denumire a forma\xc8\x9biunii \xc8\x99i noul pre\xc8\x99edinte al partidului cu mai multe abateri de la legisla\xc8\x9bie. Constantin Mitache, pre\xc8\x99edinte interimar al PNR, a declarat, c\xc4\x83:_NEWLINE_\xc2\xabPartidul Na\xc8\x9bional Rom\xc3\xa2n a fost \xc3\xaentotdeauna un partid de dreapta, anticomunist, care a optat \xc8\x99i opteaz\xc4\x83 \xc8\x99i \xc3\xaen continuare pentru unirea Unirea Republicii Moldova cu Rom\xc3\xa2nia. Noua forma\xc8\x9biune \xc3\xaens\xc4\x83 s-a declarat de st\xc3\xaenga. Victor Alexeev, fiind \xc8\x99i pre\xc8\x99edintele PSD Rom\xc3\xa2nia \xc3\xaen Republica Moldova, este un comunist. Noi nu vom permite s\xc4\x83 fim folosi\xc8\x9bi. Ori face judecata statul, ori facem judecata noi\xc2\xbb.\n_START_SECTION_\nPre\xc8\x99edin\xc8\x9bii partidului\n_START_PARAGRAPH_\n1. Gheorghe Ghimpu (1992\xe2\x80\x942000)_NEWLINE_2. Ion Buga (pre\xc8\x99edinte interimar, 2000\xe2\x80\x942009?);_NEWLINE_3. Vasile Dobrogeanu (pre\xc8\x99edinte interimar, 2009?\xe2\x80\x942010);_NEWLINE_4. Constantin Mitache (pre\xc8\x99edinte interimar, 2010\xe2\x80\x942013);_NEWLINE_5. Victor Alexeev (2013\xe2\x80\x94prezent);'